Firmaet var medlem av Akerselvens Brugseierforening. I 1883 åpnet firmaet filial i London og bygget fabrikk i Hamburg. Per 1889 hadde firmaet 158 ansatte i Christiania. I dag gjenstår bare «Hønse-Lovisas hus» (Sandakerveien 2), en av de mindre bygningene som hørte til fabrikkanlegget. Oskar Braatens roman er fra den tiden Ole Paus eide huset, og Braaten sa at han så for seg at «Hønse-Lovisa» bodde der.